เบอร์ดีวิง: กอล์ฟเกิร์ลสตอรี

เบอร์ดีวิง: กอล์ฟเกิร์ลสตอรี () เป็นซีรีส์อนิเมะออริจินัลญี่ปุ่นเกี่ยวกับกอล์ฟ  ผลิดโดยบันไดนัมโกะพิกเชอส์ และกำกับโดย Takayuki Inagaki ฤดูกาลแรกออกอากาศตั้งแต่เดือนเมษายนถึงเดือนมิถุนายน พ.ศ. 2565 ฤดูกาลที่สองออกอากาศในเดือนเมษายนถึงเดือนมิถุนายน พ.ศ. 2566 วิดีโอเกมกีฬาที่พัฒนาโดย Viverse และ WOWWOW Technology วางจำหน่ายในเดือนมิถุนายน พ.ศ. 2566

 ตัวละคร 

 การสร้างและการเผยแพร่ 
ซีรีส์อนิเมะออริจินัลถูกเปิดตัวเมื่อวันที่ 28 ตุลาคม พ.ศ. 2564 ผลิตโดยบันไดนัมโกะพิกเชอส์ อนิเมะกำกับโดย Takayuki Inagaki โดยที่ Yōsuke Kuroda รับหน้าที่เขียนบท และ Kōtarō Nakagawa และ Hironori Anazawa รับหน้าที่แต่งเพลง อนิเมะฤดูกาลแรกออกอากาศตั้งแต่วันที่ 6 เมษายนถึงวันที่ 29 มิถุนายน พ.ศ. 2565 ทางช่อง Tokyo MX และช่องเครือข่ายอื่น ๆ เมเดียลิงก์ได้รับสิทธิ์ฉายซีรีส์อนิเมะนี้ในเอเชียตะวันออกเฉียงใต้และโอเชียเนียโดยไม่มีออสเตรเลียและนิวซีแลนด์ โดยจะทำการสตรีมบนช่อง Ani-One ในยูทูบ และปีลีปีลี ในวันที่ 24 พฤษภาคม พ.ศ. 2565 บันไดนัมโกะได้จับมือกับ Jack Bunny!! เพื่อสร้างและจำหน่ายเสื้อผ้ากอล์ฟที่อีฟและอาโออิใช้ในส่วนเพลงปิด

หลังจากฤดูกาลแรกออกอากาศจบ มีการประกาศทำฤดูกาลที่สอง เดิมทีอนิเมะมีกำหนดฉายในเดือนมกราคม พ.ศ. 2566 แต่ต่อมากำหนดการฉายถูกเลื่อนออกไปเป็นวันที่ 7 เมษายน พ.ศ. 2566 เนื่องจาก "สถานการณ์ต่าง ๆ" ฤดูกาลที่สองออกอากาศตั้งแต่วันที่ 7 เมษายนถึงวันที่ 24 มิถุนายน พ.ศ. 2566 เพลงเปิดของทั้งสองฤดูกาลชื่อเพลงว่า "Venus Line" ร้องโดย Kohmi Hirose เพลงปิดในฤดูกาลแรกชื่อเพลงว่า "Yodaka" ร้องโดย Tsukuyomi สำหรับเพลงปิดในฤดูกาลที่สองชื่อเพลงว่า "Kimi ga Iru kara" ร้องโดย Sarasa Kadowaki
 วิดีโอเกม 
วิดีโอเกมกีฬาในชื่อเดียวกันพัฒนาโดย Viverse และ WOWWOW Technology ได้รับการประกาศในเดือนเมษายน พ.ศ. 2566 ด้วยราคาขายปลีกที่ 19.99 ดอลลาร์https://www.gematsu.com/2023/04/birdie-wing-girls-golf-story-announced-for-switch ตัวเกมวางจำหน่ายในวันที่ 15 มิถุนายนปีเดียวกันสำหรับนินเท็นโด สวิตช์ เกมมือถือและความเป็นจริงเสมือนที่อิงจากซีรีส์นี้มีแผนจะวางจำหน่ายในอนาคต

 หมายเหตุ 

 อ้างอิง 

 แหล่งข้อมูลอื่น 
 Official website 


หมวดหมู่:บันไดนัมโกะพิกเชอส์
หมวดหมู่:อนิเมะที่ออกฉายในปี พ.ศ. 2565
หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:อนิเมะและมังงะเกี่ยวกับกอล์ฟ
หมวดหมู่:ตัวละครที่เป็นนักกอล์ฟ
หมวดหมู่:วิดีโอเกมกอล์ฟ
หมวดหมู่:รายการโทรทัศน์ของทีวีโตเกียว
หมวดหมู่:เมเดียลิงก์
หมวดหมู่:อนิเมะของครันชีโรล
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวยูริ
หมวดหมู่:เกมสำหรับนินเท็นโดสวิตช์